Title: 4: Una ràtio 3:1... exacta?
Course: Mitosi i meiosi

Pàgines: <Anterior 3 4 5 6 7 8 9 10 11 12 13 Següent>

4: Una ràtio 3:1... exacta?

Abans d'abandonar els experiments de cultiu de blat de moro podem fer una ullada més detallada als valors de la ràtio fenotípia obtinguda per a la generació F_2 i calcular si s'ajusten al valor esperat 3:1. La Taula 2 presenta les ràtios de grans porpra respecte de grans blancs per a vuit panotxes de la generació F_2.

Observeu la variabilitat entre panotxes dels resultats. Una de les característiques més xocants dels resultats en biologia és la variabilitat. Considereu en primer lloc el nombre total de grans a cada panotxa: cap dels valors de la taula és el resultat "correcte"; cadascun representa les característiques particulars de la panotxa individual de la qual es van treure. Algunes de les panotxes poden tenir més grans que les altres perquè tenien més flors femenines o més òvuls, o perquè més òvuls van ésser fecundats.

Taula 2: Nombre de grans porpra i blancs de vuit panotxes de la generació F_2.

Nombre total de grans | Nombre de grans porpra | Nombre de grans blancs | Ràtio de grans porpra:blancs
565 | 434 | 131 | 3,31:1
487 | 364 | 123 | 2,96:1
554 | 436 | 118 | 3,69:1
521 | 398 | 123 | 3,24:1
760 | 562 | 198 | 2,84:1
426 | 316 | 110 | 2,87:1
544 | 398 | 146 | 2,73:1
676 | 501 | 175 | 2,86:1

Considereu ara la variació de la ràtio 3 : 1. Per què hi ha aquesta variació, és a dir, perquè no és sempre exactament igual al valor esperat 3 :1? La resposta és "l'atzar". La ràtio esperada no ens diu la ràtio real de grans porpra i blancs d'una panotxa concreta sinó la ràtio més probable, com s'explica a la Caixa 2, Més sobre l'atzar i la probabilitat en genètica.

Box 2: Més sobre l'atzar i la probabilitat en genètica

Les desviacions observades en les ràtios obtingudes en experiments genètics respecte a les ràtios esperades són similars, en principi, al que podeu observar quan llanceu una moneda a l'aire. La ràtio esperada de cares A respecte cares B és 1 : 1 perquè cada cara té la mateixa probabilitat de sortir. Si llanceu la moneda a l'aire un milió de vegades el resultat serà molt proper a la ràtio 1 : 1. Si només la llanceu 10 vegades el resultat podria ser força diferent (per exemple sis cares A i quatre cares B dóna una ràtio de 3 : 2, o 1,5 : 1).

En un experiment amb blat de moro, suposeu que exactament la meitat dels òvuls d'una flor femenina contenen l'al·lel G i que l'altra meitat contenen l'al·lel g. Imagineu també que dels milions de grans de pol·len que són posats en contacte artificialment amb les flors femenines durant l'experiment, exactament la meitat contenen l'al·lel G i l'altre meitat g. Dels milions de grans de pol·len només uns pocs centenars arribaran a fertilitzar els òvuls, i que ho facin o no és completament independent del fet que continguin l'al·lel G o g. Només per atzar, la proporció de gàmetes amb l'al·lel G que arriben a una flor pot ser més gran que una meitat. La panotxa tindria llavors una ràtio de grans porpra:grans blancs lleugerament superior a 3 : 1. A una altra flor podria passar el contrari, amb un nombre lleugerament superior de grans de pol·len amb l'al·lel g. De manera similar, la proporció d'òvuls amb l'al·lel g que són fertilitzats pot ser més gran (o més petita) que una meitat. Si s'investiga un nombre prou gran de panotxes i s'obté un nombre prou gran de grans, la ràtio serà molt propera a 3 : 1, però pera a una panotxa individual, la desviació pot ser marcada.

Tenint en compte tots els grans porpra i tots els grans blancs de la Taula 2 s'obté una ràtio global molt més propera a la ràtio esperada de 3 : 1, una ràtio igual a 3.03 : 1.

La Figura 13 mostra una panotxa de la generació F_2. Podeu observar com els grans porpra i els grans blancs hi estan distribuïts a l'atzar. Aquesta distribució reflecteix els esdeveniments atzarosos pels quals un òvul, amb al·lel G o g, va ésser fertilitzat per un gra de pol·len portador d'un al·lel G o g.

Figura 13: Fotografia d'una panotxa de la F_2.

Cliqueu a 'veure document' i imprimiu la pàgina que necessitareu per a la propera activitat.

Veure document

Activitat 10: La ràtio fenotípica 3:1

Hauríeu de trigar 30 minuts.

Aquesta activitat et durà a calcular la ràtio dels dos fenotips de la panotxa de la Figura 13 i, a partir d'aquí, reflexionar sobre els resultats.

Aquesta activitat està dissenyada per consolidar la comprensió dels conceptes de ràtio, fraccions i probabilitat. Pren la forma d'una sèrie de preguntes molt curtes. Intenteu respondre-les sense consultar les respostes. Els comentaris contenen també alguna informació addicional sobre ràtios i fraccions.

a. Compteu els grans porpra i els grans blancs de la cara visible de la panotxa de la F_2 de la Figura 13. Calculeu la ràtio de grans porpra i blancs i expresseu la resposta de la mateixa manera que a la columna de la dreta de la Taula 2.
b. Escriviu els vostres resultats si no esteu segurs de recordar-los. Compareu-los amb els de la Taula 2.
c. Els grans de la panotxa són el resultat de fertilitzacions entres dos tipus de grans de pol·len, portadors de l'al·lel G i portadors de l'al·lel g. Així doncs, la proporció fenotípica esperada és tres dominant (porpra) per cada un recessiu (blanc). Expliqueu la desviació de la ràtio 3 : 1 en el vostre càlcul.
d. Penseu ara en els grans que heu comptat. Quants són visibles en total? Doneu el nombre de grans blancs en forma de fracció del total de grans visibles.
e. Quina és la probabilitat que un gra de la F2 tingui el genotip gg? Compareu aquest valor amb la vostra resposta a la part (d).

Veure el resultat de l'activitat 10.

Activitat 11

La Taula 3 dóna els valors per a dos fenotips contrastats de la generació F_2 per a dos experiments de cultiu de pèsol de Mendel. A l'experiment del color de la llavor Mendel va comptar el nombre més gran de descendents F_2 i en l'experiment del color de la beina va comptar el nombre menor. A ambdós casos el fenotip que apareix en cursiva és el dominant.
1. Calculeu les ràtios fenotípiques obtingudes als dos experiments.
2. Comenteu les ràtios que heu calculat.

Llegeix la resposta a l'activitat 11.

Taula 3: Resultats de la generació F_2 a dos experiments de Mendel.

Caràcter | Nombre de cada fenotip | Ràtio de fenotips
Color de la llavor (groc o verd) | 6 022 groc | 2 001 verd
Color de la beina (verd o groc) | 428 verd | 152 groc

Pàgines: <Anterior 3 4 5 6 7 8 9 10 11 12 13 Següent>