Title: Introducció
Course: Mitosi i meiosi

Pàgines: <Anterior 1 2 3 4 5 6 7 8 9 10 11 Següent>

Introducció

Aquesta unitat revisa la manera com els caracters hereditaris són transmesos d'una generació a la següent. En primer lloc revisaràs que passa amb els cromosomes de les plantes i els animals durant el procés de la reproducció sexual. Després veurem com es transmeten els gens seguint patrons concrets de generació en generació. Aquestes dues visions es combinen per tal d'il·lustrar com es poden explicar els patrons de l'herència a partir del comportament dels cromosomes durant la reproducció sexual.

Objectius d'aprenentatge

Després d'estudiar aquesta unitat hauràs après els següents punts:

- El nombre de cromosomes és característic de cada espècie i pot variar molt entre espècies.
- La genètica es basa en el concepte de gen com a unitat d'herència.
- La reproducció sexual sempre inclou dos processos diferents: d'una banda la producció de gàmetes, que implica la meiosi, i, de l'altra, la fertilització. Els dos processos van acompanyats de canvis en el nombre de cromosomes, de diploide a haploide i d'haploide a diploide, respectivament.
- Un caràcter fenotípic particular ve determinat per dues còpies d'un gen que un organisme posseeix, i aquestes dues còpies són idèntiques a una raça pura.
- Quan dos organismes amb caràcters diferents per als quals són races pures es creuen entre ells, el caràcter dominant apareix a la primera generació de descendents (o generació filial) i el caràcter recessiu resta amagat.
- Les proporcions genotípiques de un creuament són el resultat de la separació de les dues còpies d'un gen a diferents gàmetes en nombres iguals i al fet que els gàmetes es combinen a l'atzar durant la fertilització. Les proporcions esperades no ens diuen quines seran les proporcions reals però sí les més probables.
- El comportament dels cromosomes durant la meiosi explica la segregació de les dues còpies d'un gen i les combinacions de gens. El lligament de gens a un cromosoma pot trencar-se mitjançant l'entrecreuament durant la meiosi.
- La recombinació -la producció de noves combinacions d'al·lels- es produeix durant la meiosi a partir de la distribució dels cromosomes i l'entrecreuament entre cromosomes homòlegs.
- La possibilitat que es produeixi un entrecreuament entre gens lligats depèn de la distància a la qual es trobin al cromosoma.

Pàgines: <Anterior 1 2 3 4 5 6 7 8 9 10 11 Següent>