Title: 5: Herència de més d'un parell de caràcters contrastats
Course: Mitosi i meiosi

Pàgines: <Anterior 3 4 5 6 7 8 9 10 11 12 13 Següent>

5: Herència de més d'un parell de caràcters contrastats

A les seccions anteriors hem considerat l'herència d'un parell de caràcters contrastats que impliquen la segregació de dues còpies d'un gen del blat de moro. Un únic cromosoma, però, és portador de molts gens, de 2.000 a 4.000 al cas dels cromosomes humans, cadascun amb la seva pròpia informació, amb la seva localització específica, o locus, al cromosoma. En un parell de cromosomes homòlegs hi haurà molts parells de gens al llarg dels seus braços.

Aquestes observacions generen preguntes intrigants. Què passa quan un encreuament implica dos parells de gens que afecten dos caràcters diferents? Els gens que estan al mateix cromosoma, s'hereten plegats?

Activitat 12

Una planta heterozigòtica amb el genotip Ee Tt produeix quatre classes de gàmetes, ET, et, Et i eT amb una ràtio 1:1:1:1. Una altra planta heterozigòtica, amb el genotip Ee Qq, produeix quatre classes de gàmetes, EQ, eq, Eq i eQ, amb una ràtio 8:8:1:1. Com es poden explicar aquestes diferències entre les dues ràtios?

Llegeix la resposta a l'activitat 12.

Pregunta 17

Si els gens que configuren el genotip d'un animal estiguessin organitzats en cinc grups de gens lligats, quants cromosomes esperaries trobar: (a) a cada gàmeta; (b) a cada òvul fertilitzat?

Llegeix la resposta 17

Pàgines: <Anterior 3 4 5 6 7 8 9 10 11 12 13 Següent>