Title: 6: Resum
Course: Mitosi i meiosi

Pàgines: <Anterior 3 4 5 6 7 8 9 10 11 12 13 Següent>

6: Resum

El nombre de cromosomes és característic de cada espècie i pot variar molt entre espècies.

La reproducció sexual implica sempre dos processos: la producció de gàmetes, que implica la meiosis, i la fertilització. Els dos processos estan acompanyats de canvis en el nombre de cromosomes, de diploide a haploide i d'haploide a diploide respectivament.

La genètica es basa en el concepte que el gen és la unitat de l'herència. Un caràcter fenotípic particular ve determinat per les dues còpies d'un gen que un organisme posseeix i aquestes dues còpies són idèntiques a les races pures.

Quan s'encreuen organismes amb caràcters contrastats per als quals són raça pura, el caràcter dominant apareix a la generació F_1, on el caràcter recessiu queda emmascarat. Encreuant individus de la F_1 s'obté una descendència amb una ràtio fenotípica de 3 :1 (tres amb el fenotip dominant : un amb el fenotip recessiu) i una ràtio genotípica d'1: 2 :1 (un homozigot dominant: dos heterozigot : un homozigot recessiu). Un encreuament entre un heterozigot i un individu homozigot recessiu produeix una descendència amb una ràtio fenotípica i genotípica 1 :1 (un heterozigot : un homozigot recessiu).

Les ràtios genotípiques d'un encreuament són el resultat de la separació de les dues còpies d'un gen a diferents gàmetes en igual proporció i del fet que les gàmetes es combinen a l'atzar. Les ràtios esperades en genètica no ens diuen quines seran les ràtios reals que obtindrem en un experiment, però sí les ràtios més probables.

El comportament dels cromosomes durant la meiosi explica la segregació de les dues còpies d'un gen i la combinació independent dels gens. El lligament de gens a un mateix cromosoma es pot trencar mitjançant l'entrecreuament.

La recombinació (la producció de noves combinacions d'al·lels) es produeix durant la meiosis per la combinació de diferents cromosomes i per l'entrecreuament entre cromosomes homòlegs.

La quantitat d'entrecreuament entre gens lligats depèn de la distància que els separa al cromosoma. Aquesta observació és la base per a l'ordenació dels gens al llarg dels cromosomes i per a l'elaboració dels mapes genètics.

Més

Ara que has completat la unitat:

- Fes un mapa conceptual de les idees més rellevants. El pots compartir al Fòrum del curs.
- Elabora un glossari de termes.
- Comenta les respostes a les activitats.
- Revisa i completa la teva llibreta de treball.
- Valora aquesta unitat.

Pàgines: <Anterior 3 4 5 6 7 8 9 10 11 12 13 Següent>