Title: 1.2: Reproducció sexual
Course: Mitosi i meiosi

Pàgines: <Anterior 1 2 3 4 5 6 7 8 9 10 11 Següent>

1: La meiosi i el cicle de la vida

1.2: Reproducció sexual

La reproducció sexual inclou dos processos diferents:

1. La producció de gàmetes haploides, com els espermatozoides i els òvuls, que impliquen un tipus especialitzat de divisió cel·lular, la meiosi.
2. La fusió de les gàmetes durant la fertilització, que restaura el nombre diploide de cromosomes.

La relació entre aquests dos processos i els canvis en el nombre de cromosomes durant cadascun d'ells, es mostren a la Figura 3. Aquesta imatge correspon a un organisme hipotètic que té tan sols quatre cromosomes, és a dir, dues parelles de cromosomes homòlegs — un parell llarg i un de curt — tal i com es veu per a cadascun dels progenitors a la primera filera de la figura. Els cromosomes del progenitor femella (cromosomes materns) es mostren en color vermell i els del progenitor mascle (cromosomes paterns) es mostren en blau. Com a resultat de la meiosi, el nombre de cromosomes es redueix a la meitat a les gàmetes resultants, cadascuna de les quals conté tan sols dos cromosomes, tal i com es mostra a la segona part de la Figura 3. Fixeu-vos que el joc de cromosomes de les gàmetes no és una col·lecció a l'atzar: conté un membre de cadascuna de les parelles de cromosomes homòlegs — un cromosome llarg i un de curt. La part inferior de la figura mostra que la fertilització restaura el nombre original de quatre cromosomes en el zigot, que conté una parella de cromosomes homòlegs llargs i una parella de cromosomes homòlegs curts. Observeu que en el zigot la meitat dels cromosomes són mostrats en color vermell i la metitat en blau ja que un membre de cada parella d'homòlegs prové del progenitor femella i l'altre membre del progenitor mascle.

Figura 3: Mostra com el nombre de cromosomes canvia en la producció de gàmetes (meiosi) i en la fertilització en un organisme hipotètic que té tan sols dos parells de cromosomes homòlegs. Per a simplificar, cada cromosoma es mostra com un bastó senzill, en comptes de mostrar les dues cromàtides que el constitueixen (Figures 1 i 2).

Pregunta 3

Què podria passar amb el nombre de cromosomes de les generacions futures si durant la producció de gàmetes no es reduís en nombre diploide de cromosomes a la meitat?

Llegeix la resposta 3

Activitat 1

Escriu el terme que falta a cadascuna de les frases següents.

1. Els cromosomes ____________ són parells de cromosomes presents a les cèl·lules diploides i tenen la mateixa aparença i la mateixa funció.
2. El nombre, la mida i la forma de tots els cromosomes d'una cèl·lula s'anomena el seu ____________ i és característic de cada espècie.
3. El procés de ____________ està implicat en la producció de gàmetes, que tenen un nombre haploide de cromosomes.
4. El procés de combinar dues gàmetes per a produir un zigot és anomenat ____________.

Llegeix la resposta a l'activitat 1

Pàgines: <Anterior 1 2 3 4 5 6 7 8 9 10 11 Següent>